**Ești frunza**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eşti frunza sub care sufletul meu tremurând

şi-a gãsit adãpost.

Tu mã ţii vie

sub valul avid de ploaie

ce curge

şi curge

şi curge…

Sãrmanul timp a devenit o molie micã şi neagrã

cu-aripi pleoştite, murate de atâta ploaie

şi-ncearcã–n zadar sã evadeze

sãpând un tunel vertical

în peretele ploii.

Tu ţine-mã lipitã de tine,

Poezie!

Sã-mi fii mereu acoperiş

şi balansoar!

Prin tine pot sã descifrez runele ploii,

doar tu îmi eşti calea regalã

de-a fi şi de-a nu fi

şi doar prin tine vreau sã ştiu

ce este dincolo de zidul ploii…